## DOKUMENTI KONSULTATIV

**Për projektligjin “Për disa ndryshime në ligjin Nr. 8378, datë 22.7.1998, “Kodi Rrugor i Republikës së Shqipërisë”, i ndryshuar”**

|  |
| --- |
| Ministria e Infrastrukturës dhe Energjisë, në kuadër të procesit të konsultimit të projektligjit **“Për disa ndryshime në ligjin Nr. 8378, datë 22.7.1998, “Kodi Rrugor i Republikës së Shqipërisë”, i ndryshuar””**, mirëpret sugjerimet nga qytetarët, ekspertë të fushës, nga të gjitha institucionet dhe subjektet e interesuara, organizata jofitimprurëse, shoqëria civile, të drejtat ose objekti i veprimtarisë të të cilave ka të bëjë apo ndikohet në mënyrë të drejtpërdrejtë ose jo nga përcaktimet e kësaj nisme ligjore.  |

**Kohëzgjatja e konsultimeve:**

|  |
| --- |
| Konsultimet në portalin e Regjistrit Elektronik: 20 ditë pune, duke filluar nga data 29 Mars deri në 26 Prill 2024. |

**Si të përgjigjeni:**

|  |
| --- |
| Kontributet që në kuadër të procesit të konsultimit dhe përmirësimit të përmbajtjes së projektligjit, do të përcillen nga institucionet e interesuara nëpërmjet postës elektronike drejtuar Ministrisë së Infrastrukturës dhe Energjisë, me anë të:1. Regjistrit elektronik në adresën <http://www.konsultimipublik.gov.al>,
2. Në adresën postare të Ministrisë së Infrastrukturës dhe Energjisë: Rr.Abdi Toptani, 4,Tiranë,
3. Në adresën e e-mailit të koordinatorit për konsultimin publik vilma.davidhi@infrastruktura.gov.al,

si dhe nëpërmjet komenteve të drejtpërdrejta në tryezat e konsultimit që eventualisht mund të zhvillohen në Ministrinë e Infrastrukturës dhe Energjisë. |

**Kontakti:**

|  |
| --- |
| Vilma Davidhi, Koordinatore për konsultimin publik në Ministri: vilma.davidhi@infrastruktura.gov.al |

**Datat dhe vendet e takimeve publike:**

|  |
| --- |
| E-Konsultimi: në portalin “Regjistri Elektronik për Njoftimet dhe Konsultimet Publike” 20 ditë pune, duke filluar nga data 29 Mars 2024.  |

**Sfondi i propozimit legjislativ**

|  |
| --- |
| Projektligji i propozuar ka për objektiv disa ndryshime dhe shtesa në Kodin Rrugor të Republikës së Shqipërisë. Projektligji synon të përmbush përputhshmërinë me Direktivën e Këshillit 96/53/BE, datë 17 shtator 2014 “Mbi përcaktimin për disa mjete që qarkullojnë në Komunitet të përmasave maksimale në trafikun kombëtar dhe ndërkombëtar dhe peshave maksimale të autorizuar në trafikun ndërkombëtar”. |

**Propozimet**

|  |
| --- |
| Pro Neni 1 i projektligjit ndryshon nenin 10 të Kodit. Në pikën e parë është shtuar si rast, për mjetet jashtë norme që nuk kanë nevojë për autorizim, mjete me teknologji të reja që qarkullojnë për periudha prove, siç përcaktohet nga direktiva e sipërpërmendur. Neni 2 ndryshon nenin 61 të Kodit Rrugor. Nga identifikimi i mangësive ligjore në raport me direktivën e Këshillit 96/53/BE, datë 17 shtator 2014 “Mbi përcaktimin për disa mjete që qarkullojnë në Komunitet të përmasave maksimale në trafikun kombëtar dhe ndërkombëtar dhe peshave maksimale të autorizuar në trafikun ndërkombëtar” konstatohen ndryshime në vlera të përmasave gabaritë të lejuara për disa lloje autobuzësh. Propozojmë që, këto vlera të përputhura plotësisht sipas direktivës, të kalojnë në aktin në zbatim që është VKM Nr. 153, date 07.04.2000 “Rregullore e zbatimit të Kodit Rrugor të Republikës së Shqipërisë”, i ndryshuar, projektakt i cili do të paraqitet menjëherë pas miratimit të këtij projektligji. Kjo bëhet për arsye se, përmasat gabaritë janë subjekt përditësimi të vazhdueshëm i direktivës Këshillit 96/53/BE dhe se këto përditësime do të bëheshin në të ardhmen më mirë, në aktin në zbatim. Neni 3 ndryshon nenin 62 të Kodit Rrugor. Nga identifikimi i mangësive ligjore në raport me direktivën e Këshillit 96/53/BE, datë 17 shtator 2014 “Mbi përcaktimin për disa mjete që qarkullojnë në Komunitet të përmasave maksimale në trafikun kombëtar dhe ndërkombëtar dhe peshave maksimale të autorizuar në trafikun ndërkombëtar” konstatohen ndryshime në vlera të peshave të lejuara për disa lloje mjetesh. Propozojmë që, këto vlera të përputhura plotësisht sipas direktivës, të kalojnë në aktin në zbatim që është VKM Nr. 153, date 07.04.2000 “Rregullore e zbatimit të Kodit Rrugor të Republikës së Shqipërisë”, i ndryshuar, projektakt i cili do të paraqitet menjëherë pas miratimit të këtij projektligji. Kjo bëhet për arsye se, peshat e lejuara të mjeteve rrugore janë subjekt përditësimi të vazhdueshëm i direktivës Këshillit 96/53/BE dhe se këto përditësime do të bëheshin në të ardhmen më mirë, në aktin në zbatim. Neni 4 përcakton ndryshime në nenin 165, i cili sanksionon masat administrative për mjetet në qarkullim kur tejkalojnë kufirin e peshës së lejuar.Ndryshimet konsistojnë në referencën për peshën kufitare të lejuar, referencë e cila merret për normat e pasqyruara sipas direktivës dhe jepet e plotë në aktin në zbatim. Neni 5 ngarkon Këshillin e Ministrave të miratojë aktin nënligjor në zbatim të neneve 61 dhe 62 të ndryshuar nga nenet 2 dhe 3 të projektligjit.  |

**Pyetjet**

|  |
| --- |
| Çështjet kryesore që mendojmë se duhet të diskutohen lidhur me këtë nismë ligjore janë:* A mendoni se përmbajtja e projektligjit “Për disa ndryshime në ligjin Nr. 8378, datë 22.7.1998, “Kodi Rrugor i Republikës së Shqipërisë”, i ndryshuar”, vendos në mënyrën e plotë dhe të duhur standartet e kërkuara nga direktiva Evropiane në lidhje me peshat dhe dimensionet, si standarte gjerësisht të përdorura në vendet e BE-së që do të përmirësojnë konkurencën dhe zbatimin e ligjit midis operatorëve të transportit profesional me mjete të rënda si dhe një siguri rrugore të shtuar të këtyre mjeteve dhe ndotje mjedisore më të pakët?
* A mendoni se ka elementë të tjerë që duhet të përfshihen në këtë projektligj?
 |